als_Latn dik_Latn ron_Latn
Prishtinë, 13 mars 2015 – Ministri i Integrimit Evropian, Bekim Çollaku, dhe rektori i Universitetit të Prishtinës, Ramadan Zejnullahu, kanë nënshkruar një marrëveshje për përkthimin e legjislacionit të Bashkimit Evropian.
Marrëveshja parasheh themelimin e bashkëpunimit ndërmjet institucioneve për trajnimin e stafit e të studentëve të masterit të përkthimit të Fakultetit Filologjik në përdorimin e sistemeve softuerike për përkthim, pranimin e studentëve në kryerjen e praktikës brenda Divizionit të Përkthimit dhe Terminologjisë Acquis në Ministrinë e Integrimit Evropian dhe bashkëpunimin për krijimin e databazës së terminologjisë për përkthim, duke përdorur fjalorë të ndryshëm.
Gjatë procesit të anëtarësimit në BE, Kosova do të jetë e obliguar të përkthejë në gjuhët zyrtare të vendit rreth 200.000 faqe të legjislacionit të BE-së. (r.m.)
als_Latn als_Latn als_Latn